Diari Oficial de la Generalitat Valenciana


Sumari del DOGV 5026, del 13-06-2005 (2005/6646)

Informació pública de la modificació del PEPRI del barri de la Seu-Xerea relativa a la modificació del grau de protecció de l'edifici siti al carrer de Trinitaris, 4.
----------------------------------------------------------------------------------------------------------------------------------------------------------------------

### Dades del document

Número de DOGV
:   5026

Data del DOGV
:   13-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6646


Organisme emissor
:   Ajuntament de València

Tipus de document
:   Anunci

Informació pública de la modificació del PEPRI del barri de la Seu-Xerea relativa a la modificació del grau de protecció de l'edifici siti al carrer de Trinitaris, 4. [2005/M6646]
  
La Junta de Govern Local, en sessió ordinària celebrada el 27 de maig de 2005, va adoptar l'acord següent:
  
Vista la documentació relativa a la modificació del pla especial de protecció i reforma interior del barri de la Seu-Xerea en l'àmbit de la parcel·la sítia al carrer de Trinitaris, número 4, amb data de visat col·legial de 8 d'abril de 2005, presentada per Robertina Marangoni Calatrava; vist l'informe favorable de la Direcció General de Política Lingüística i de Patrimoni Cultural Valencià de la Conselleria de Cultura, Educació i Esport, de data 22 de desembre de 2004; vist l'informe de la Secció de Planejament i Gestió del Servici de Gestió del Centre Històric, i amb el dictamen de la Comissió Informativa d'Urbanisme, Habitatge i Grans Projectes, de conformitat amb el que disposen els articles 55, 52, 45, 46 i 47 de la Llei 6/1994 Reguladora de l'Activitat Urbanística, articles 34.2 i 47 de la Llei 4/1998, d'11 de juny, del Patrimoni Cultural Valencià, i l'article 127.1.d) de la Llei 7/1985 Reguladora de les Bases de Règim Local, en la redacció feta per la Llei 57/2003, de 16 de desembre, de Mesures per a la Modernització del Govern Local, s'acorda:
  
Primer
  
Sotmetre a informació pública, pel termini de 20 dies hàbils, per mitjà d'anuncis publicats en un diari d'informació general editat a la Comunitat Valenciana i en el Diari Oficial de la Generalitat Valenciana, el projecte de modificació del PEPRI del barri de la Seu-Xerea (aprovat per acord plenari de l'Ajuntament de València de data 18 de desembre de 1992; BOP 26.02.1993), pel qual es proposa canviar el nivell de protecció 2 (protecció estructural, article 6.6.2,b, de les ordenances del PREPI) assignat a l'edifici siti al carrer de Trinitaris, número 4, pel nivell de protecció 3 (protecció arquitectònica, article 6.6,2.c de les ordenances), amb l'efecte suspensiu de llicències indicat en l'article 57 de la LRAU.
  
Segon
  
Sol·licitar informe la Direcció General de Patrimoni Cultural Valencià, de la Conselleria de Cultura, Educació i Esports, als efectes establits en els articles 34.2 i 47 de la Llei 4/1998 de Patrimoni Cultural Valencià.
  
Tercer
  
Notificar el present acord als interessats i comunicar-lo als distints servicis municipals.
  
I de conformitat amb el que establixen els articles 46 i 52 de la Llei 6/1994, de la Generalitat Valenciana, Reguladora de l'Activitat Urbanística, s'obri el període d'informació pública durant el termini de 20 dies, a comptar de l'endemà de la publicació del present acord en els diaris corresponents, estant l'expedient a disposició del públic a les dependències del nou Ajuntament, avinguda d'Aragó, sisena planta, Servici de Gestió del Centre Històric, Secció de Planejament i Gestió, en horari d'atenció al públic.
  
València, 2 de juny de 2005.- El secretari: Pedro García Rabasa.
  
 Ayuntamiento de Valencia